[bookmark: _GoBack]Državna vzrejna komisija Kinološke zveze Slovenije za šarivce in vodne pse sporoča, da bo VZREJNI PREGLED ZA VSE PASME ŠARIVCEV (španjeli in prepeličarji) in VSE PASME VODNIH PSOV v soboto, 7. novembra 2026 pred lovskim domom LD Žalec, na Rinki, Gotovlje 177, z začetkom ob 8. uri. Natančen časovni termin bo vsak udeleženec prejel po prijavi. Psi morajo biti na dan vzrejnega pregleda stari najmanj 14 mesecev, imeti morajo opravljeno telesno oceno, slikanje kolčnih in komolčnih sklepov (razen španjelov) pri pooblaščeni veterinarski organizaciji (spisek je objavljen na portalu KZS) in imeti že opravljeno vzrejno preizkušnjo (prepeličarji) ter uporabnostno preizkušnjo (španjeli - neobvezno) ter PNZ barbet – neobvezno. Posebni zdravstveni pogoji: Psi morajo imeti opravljen genetski test glede bolezni: – za pasmo lagotto romagnolo test glede bolezni LSD (bolezen encimskega shranjevanja v lizosomih), JE (juvenilna epilepsija) in nepravilna odlakanost kožuha (gen RSPO2), za pasmo portugalski vodni pes test glede bolezni napredujoča atrofija mrežnice (PRA-PRCD, EO-PRA), gangliozidoza (GM1) in nepravilna odlakanost kožuha (gen RSPO2), za pasmo barbet test glede bolezni napredujoča atrofija mrežnice (PRA-PRCD). Psi, ki še nimajo opravljene telesne ocene, jo bodo lahko pridobili pred vzrejnim pregledom. Vse pasme psov morajo imeti izdelan tudi DNA-profil o identiteti psa pri akreditiranem laboratoriju s standardom ISAG. 
Potrebne so predhodne prijave z obojestransko fotokopijo rodovnika in vsemi zahtevanimi dokumenti, ki jih posredujte na spodnje elektronske naslove. Prijavnico najdete na spletni strani KZS, pod gumbom vzreja, komisije, FCI VIII, DVK za šarivce in vodne pse
Na vzrejni pregled je treba s seboj prinesti potni list z izkazanim cepljenjem proti steklini, rodovnik in vse dokumente v izvirniku. 
Prijave 
· nemški prepeličarji: Jože Velikonja Vilharjeva ulica 11/B, 5270 Ajdovščina, joze.velikonja@gmail.com; 
· španjeli: Vladimir Fajdiga, Kalistrova ulica 6, 6230 Postojna; vladimir.fajdiga@gmail.com; 
· vodni psi: Slavica Skalar, Oljčna pot 17, 6280 Ankaran; slavica.skalar@telemach.net
